**CELKOVÉ ZHODNOTENIE UCHÁDZAČA HABILITAČNOU KOMISIOU**

podľa § 1 ods. 15 Vyhlášky MŚ SR č. 6/2005 Z.z. o postupe získavania vedecko- pedagogických titulov alebo umelecko-pedagogických titulov docent a profesor

**Návrh habilitačnej komisie pre Vedeckú radu Fakulty manažmentu Prešovskej univerzity v Prešove vo veci habilitačného konania**

***Ing. Daniel Lajčin, PhD.***

**Pedagogická činnosť uchádzača**

 V rámci pedagogickej činnosti vykonáva v aktuálnom akademickom roku výučbu nasledujúcich predmetov:

Didaktické využitie výpočtovej techniky, Profilové poznatky z profesijných odborov, Informačné a komunikačné technológie, Multimédiá vo vzdelávaní, Experimentálne merania elektrických a neelektrických veličín, Elektrotechnika 1, Základy manažmentu, manažovanie škôl.

Viedol 20 bakalárskych a 16 magisterských prác. Oponoval viac ako 30 Bc. a Mgr. prác.

Je dlhoročným odborným garantom stredoškolskej odbornej činnosti s celoslovenskou pôsobnosťou a podporuje a odborne zastrešuje študentskú vedeckú odbornú činnosť v rokoch 2009 – 2014 na Dubnickom technologickom inštitúte. Riadi a koordinuje e-learningové výučbové projekty pre podporu vzdelávania na VŠ. Je vedeckým redaktorom mnohých odborných učebníc, ako i recenzent interaktívnych učebných textov. Pôsobí ako člen štátnicových komisií a je členom vedeckej rady.

**Vedecko-výskumná činnosť uchádzača**

**Viedol viaceré úspešne ukončené výskumné projekty:**

* EU PHARE projekt 9408-01/ 03/0011 „Adult and Retraining in industrial electronics in West and North West of Slovakia – Považie Region“. (Vzdelávanie dospelých a rekvalifikácia v oblasti priemyselnej elektrotechniky na severozápadnom Slovensku, v regióne Považia.)
* 1998 Manažér projektu, spolupráca s F.Á.S. Dublin/Írsko a Fontys Eindhoven/Holandsko.
* riešenie problému nezamestnanosti v regióne Považia, úzka kooperácia s OÚP Ilava a ZTS – Elektronika Nová Dubnica.
* bilaterálne holandsko – slovenské projekty „PSO“ – vzdelávanie pracovníkov v silno a slaboprúdových odboroch v elektrotechnike pod názvom OMEGA a OMEGA plus.
* 1994 – 1998 projektový manažér, vzdelávanie pracovníkov podľa európskych noriem, absolventi získali medzinárodne platné certifikáty
* EU PHARE projekt „Zriadenie grafického pracoviska DTP pri SOUE Dubnica, manažér projektu, úlohou projektu bolo vytvorenie desktoppublishingového pracoviska, ktoré produkovalo študijné materiály pre potreby žiakov škôl zahrnutých v projektoch OMEGA/OMEGA plus podľa systému používaného vo vzdelávacej inštitúcii VEV Nijkerk/NL.
* Ministerstvo práce sociálnych vecí a rodiny Bratislava, PHARE, Sektorový operačný program Ľudské zdroje, projekt s názvom: „Celoslovenská burza práce“, projektový manažér
* Ministerstvo práce sociálnych vecí a rodiny Bratislava, PHARE, Sektorový operačný program Ľudské zdroje, projekt s názvom: „Príprava študentov posledných ročníkov škôl pre trh práce“, manažér pre vzdelávanie
* *026STU-4/2011 KEGA - spoluriešiteľka výskumného projektu:* ***Model hodnotenia kvality odborného vzdelávania a prípravy na strednej škole v ST*** *- ukončený*

**Aktuálne je spoluriešiteľ projektov EÚ:**

* ITMS RKaZ: 26140130016, ITMS K: 26110130086 – Tvorba nových vzdelávacích programov v odbornom vzdelávaní pre potreby automobilového priemyslu II
* Inovácia prístupu k zvýšeniu matematickej, prírodovednej a technickej gramotnosti študentov stredných škôl 001DTI-4/2012 **Spoluriešiteľ KEGA**

**Zodpovedný riešiteľ projektu:**

**APVV** Aplikovaný výskum v oblasti návrhu stratégii správania v náročných sociálnych situáciách v manažmente škôl a podnikov využitím technológií neurónových sietí. Zodpovedný riešiteľ.

Pravidelne členom vedeckých výborov domácich i zahraničných konferencii organizovaných Dubnickým technologickým inštitútom 5 domácich a 3 zahraničných.

**Publikačná činnosť uchádzača**

Ing. Daniel Lajčin, PhD. má bohatú publikačnú činnosť zameranú na predikciu, zvládanie náročných situácii v manažérskej práci. Je autorom **zahraničnej vedeckej monografie**, **dvoch vysokoškolských učebníc** jednej domácej, jednej zahraničnej zameraných na sociologické javy v manažérskej práci. Venuje sa i problematike ekonomických javov, „Konkurenceschopný podnik“. Významné sú jeho 2 **karentované články** v Ekonomickom časopise s názvom *Possibilities of Predicting the Behavior of Managers When Coping with Demanding Situations in Managerial Work* (2012)a tiež *Sociálna inteligencia ako významný prediktor manažérskeho správania* (2014).

Publikoval **6** **vedeckých štúdií** v časopisoch, **dvoch** domácicha **štyroch** zahraničných, **vedeckých a odborných prác** publikovaných v zborníkoch zahraničných **5**, domácich **14.**  Hodnotné sú aj **skriptá a učebné texty**, ktorých má **9**. Je vedecký redaktor, recenzent elektronických učebníc, zostavovateľ prác knižného charakteru (bibliografie, encyklopédie, katalógy, slovníky, zborníky, atlasy...) **12**. Publikoval 2 recenzie.

Jeho publikačnú činnosť tvorí **1** citácia registrované v cit. indexoch (WoS, Scopus), **10** citácii v zahraničných zdrojoch a **34**  v domácich.

|  |
| --- |
|   |
|  |  |

**2. ZÁVERY OPONENTSKÝCH POSUDKOV NA HABILITAČNÚ PRÁCU**

Habilitačnú prácu posudzovali oponenti schválení Vedeckou radou Fakulty manažmentu v zložení:

Dr. h. c. prof. Ing. Milan Šikula, DrSc.

prof. Ing. Jiří Kern, CSc.

prof. Ing. Peter Plavčan, CSc.

Oponenti spracovali oponentské posudky v zmysle platnej legislatívy s nasledujúcimi závermi.

**Dr. h. c. prof. Ing. Milan Šikula, DrSc.**

Zdanlivo jednoducho formulovaný cieľ „prispieť k zvýšeniu kvality a efektívnosti manažérskej práce“, Ing. Lajčin rozvinul do mimoriadne náročných zámerov tak v teoreticko-metodologickej rovine, ako aj výskumne aplikačnej rovine. Ide o veľmi funkčné skĺbenie rozvinutia teoretických aspektov predikcie zvládania náročných situácií manažérmi a aplikačným otestovaním používaných metodík zisťovania sociálnej inteligencie a spôsobov zvládania náročných situácií manažérmi a overením vhodnosti skrátenej formy dotazníka SSPMPR pre zisťovanie spôsobov zvládania náročných situácií a následne bližšou špecifikáciou súvislostí medzi sociálnou inteligenciou, osobnostnými charakteristikami a spôsobmi zvládania náročných situácií manažérmi. Po preštudovaní habilitačnej práce môžem konštatovať, že vysoko náročný, zložito a konzistentne štruktúrovaný cieľ sa autorovi podarilo úspešne splniť.

Výsledky habilitačnej práce ponúkajú aj široké spektrum možností uplatnenia v praxi. Predovšetkým je to aplikácia jej poznatkov v samotnej príprave manažérov a interdisciplinárnom koncipovaní študijných programov. Nadväzne to je uplatnenie pri výbere na manažérske pozície a ďalšom profesionálnom vzdelávaní a tréningu zameranom na rozvíjanie sociálnej inteligencie. Taktiež sa ponúka účelné využitie pri vzdelávaní všetkých zamestnancov a pri príprave pracovníkov na špeciálne profesie, ako aj pri príprave krízových programov pre zvládanie náročných situácií v organizáciách.

Posudzovaná habilitačná práca aktuálnosťou obsahového zamerania, náročnosťou formulovaného cieľa a profesionálnym spôsobom jeho realizácie prispela k posunu vedeckého poznania a k jeho možnému uplatneniu v praxi a reprezentuje autora ako zrelú výskumnú a pedagogickú osobnosť. Na základe uvedeného ***odporúčam*** aby Ing. Daniel Lajčin, PhD. bol na základe habilitačného konania menovaný docentom v odbore 3.3.15 Manažment.

**prof. Ing. Jiří Kern, CSc.**

Tematicky je práce orientována do oblasti osobnostních a sociálních kontextů manažerské práce. V centru pozornosti autora je souvislost mezi osobností manažera s důrazem na sociální inteligenci a zvládání náročných situací manažerem. Z tohoto hlediska osobnost manažera a sociální inteligence vystupují jako prediktory efektivnosti manažerské práce. Otázky predikce chování lidí v různých oblastech společenského života, manažerskou práci nevyjímaje, jsou v současnosti jedním z dominantních zaměření vědeckého výzkumu ve společenských vědách. Z tohoto hlediska je posuzovaná habilitační práce vysoce aktuální.

Cíl habilitační práce, přispět na základě získaných poznatků ke zvýšení efektivnosti manažerské práce, byl podle mého hlubokého přesvědčení splněn. Plnění cíle dokumentují v syntetické podobě především ty části habilitační práce, které jsou věnovány diskusím, přínosům, doporučením a závěrům. Velmi pozitivně je možno hodnotit nejen komparaci získaných výsledků s poznatky jiných autorů, ale i přínos těchto poznatků do mnohem širší teoreticko-metodologické diskuse zkoumání sociálních jevů, hlavně z úhlu pohledu situačních a dispozičních koncepcí.

Posuzovaná habilitační práce splňuje z formálního i obsahového hlediska všechna požadovaná kritéria pro tento typ prací. Přináší teoretická i praktická zjištění, která prezentují významnou přidanou hodnotu v rozvoji zkoumané oblasti poznání. Její výsledky jsou zároveň využitelné přímo a okamžitě v praxi. Na základě posouzení habilitační práce **doporučuji** tuto práci k habilitačnímu řízení. Následně na základě úspěšného průběhu habilitačního řízení doporučuji jmenovat Ing. Daniela Lajčina PhD. docentem v odboru 3.3.15 Manažment.

**prof. Ing. Peter Plavčan, CSc.**

 Vychádzajúc z uvedeného, výber témy habilitačnej práce možno považovať za aktuálny: jej riešenie prinesie rozvoj poznatkov v danej oblasti, ako aj praktické odporúčania pre zvýšenie manažérskej práce, predovšetkým z hľadiska jej sociálneho kontextu. Práca je po formálne štylistickej stránke spracovaná na veľmi dobrej úrovni a nie je jej v tomto ohľade čo vytknúť.

 Posudzovaná habilitačná práca svojou štruktúrou, obsahovým zameraním a dosiahnutými výsledkami poskytuje cenné teoretické a praktické poznatky využiteľné pre rozvoj príslušnej teórie a prax. Po formálnej a obsahovej stránke je práca spracovaná na vysokej odbornej a vedeckej úrovni.

 Vychádzajúc z uvedeného **„odporúčam“** na základe habilitačného konania menovať Ing. Daniela Lajčina, PhD. za docenta v odbore 3.3.15 Manažment.

**3. ODBORNÉ POSÚDENIE HABILITAČNEJ PREDNÁŠKY A  OBHAJOBY**

 **HABILITAČNEJ PRÁCE – ZÁVER HABILITAČNEJ KOMISIE**

 Ing. Daniel Lajčin, PhD. obhajoval svoju habilitačnú prácu na tému „Sociálna inteligencia manažérov v kontexte ich osobnostných charakteristík a zvládanie náročných situácií manažérmi“ pred Vedeckou radou Fakulty manažmentu PU v Prešove dňa 13.02.2015. Prezentácia práce bola na veľmi dobrej úrovni s používaním správnej terminológie. V práci autor deklaroval schopnosť logicky myslieť, aplikovať vhodné vedecké metódy a využívať štatisticko-analytický aparát.

**Obhajoba habilitačnej práce**

 Menovaný stručne, logicky a zrozumiteľne prezentoval podstatné myšlienky svojej habilitačnej práce. Sústredil sa predovšetkým na prezentáciu vlastných zistení, vlastného výskumu a analýz tak na teoretickej úrovni, ako aj z hľadiska získaných poznatkov.

 Hlavným cieľom práce habilitanta, bolo na základe teoretického rozpracovania problematiky prispieť v teoretickej aj metodologickej rovine k riešeniu otázok predikcie zvládania náročných situácií manažérmi. Konkrétne, overiť vhodnosť všeobecne používaných metodík zisťovania sociálnej inteligencie, osobnostných charakteristík a spôsobov zvládania náročných situácií v podmienkach manažérskej práce. Zároveň overiť vhodnosť skrátenej formy pôvodného dotazníka SSPMPR v týchto podmienkach. Špecifikovať súvislosti medzi sociálnou inteligenciou, osobnostnými charakteristikami a spôsobmi zvládania náročných situácií manažérmi.

 Uvedená prezentácia obsahovala aj konkrétne závery a prínosy z teoretického hľadiska i aplikovateľnosti v praxi. Prezentácia bola spracovaná na vysokej odbornej aj formálnej úrovni. Tejto úrovni zodpovedal aj samotný verbálny prejav autora práce. Po ukončení prezentácie odpovedal menovaný na otázky a pripomienky oponentov. Odpovede na tieto otázky a pripomienky posúdili prítomní oponenti ako adekvátne, vyčerpávajúce a vyslovili s nimi spokojnosť.

 Následne sa uskutočnila vedecká diskusia v pléne vedeckej rady. V rozprave k habilitačnej práci pri otázkach reagoval pohotovo, kultivovane, preukazujúc vysokú znalosť danej problematiky, odborné skúsenosti z predchádzajúcej ekonomickej a bankovej praxe, ako i vlastný nepopierateľný záujem o jej hlbšie poznanie. Na všetky otázky a pripomienky menovaný odpovedal pohotovo a k veci.

**Habilitačná prednáška**

 Rovnako, ako v prípade obhajoby habilitačnej práce, habilitant prezentoval habilitačnú prednášku na vysokej profesionálnej úrovni. Téma prednášky „Manažment súkromných vysokých škôl na špecifickom trhu vysokoškolského vzdelávania v SR“ je zaujímavá, náročná a vždy aktuálna. Pozornosť bola sústredená práve na aspekt osobnosti manažéra s dôrazom na faktor sociálnej inteligencie. Uvedené zameranie habilitačnej prednášky bolo konkretizované na báze riešenia otázok spätých so špecifikovaním súvislostí medzi vybranými osobnostnými charakteristikami manažérov a spôsobmi zvládania náročných situácií manažérmi. Pozornosť prednášky habilitanta bola sústredená na politicko-legislatívne informácie o vzniku a fungovaní subjektu SVŠ. Vysvetlila získané informácie o možnostiach fungovania SVŠ z hľadiska geograficko – politicko - ekonomických podmienok a možností okolitého prostredia v rámci Slovenska a v rámci krajín V4. Erudovane objasnila informácie o možnostiach a spôsoboch finančných tokov a finančnej situácie v rámci Slovenska, ale aj s komparáciou na svet. Osobitým prístupom otvára často pretraktované otázky na systém riadenia SVŠ a špecifiká spojené s jej manažovaním.

Prednáška bola spracovaná a prezentovaná na vysokej profesionálnej úrovni z odborného uhla pohľadu, ale aj z hľadiska pedagogicko-didaktického. Prednáška mala presnú, jasnú a dobre zrozumiteľnú štruktúru, evidentnú nadväznosť jednotlivých častí, kvalitné grafické spracovanie vyjadrenia podstatných myšlienok. Po ukončení prednášky habilitant zodpovedal všetky otázky a pripomienky členov vedeckej rady. Na položené otázky reagoval väčšinou aj s vyjadrením vlastného názoru na uvedenú problematiku.

Vystupovanie habilitanta v obidvoch častiach habilitačného konania (obhajoba práce a habilitačná prednáška) bolo na veľmi dobrej teoretickej a odbornej úrovni. Jeho prejav bol zrozumiteľný. Používal primeranú didaktickú techniku. Je možné konštatovať, že výsledky jeho doterajšej činnosti sú použiteľné a uplatniteľné v nielen v pedagogickej činnosti pre rozšírenie poznatkov v oblasti teoretickej, ale aj pre aplikáciu v praxi. Habilitant má predpoklady pre ďalší odborný a vedecký rast.

 Habilitačná prednáška a obhajoba habilitačnej práce Ing. Daniela Lajčina, PhD. boli na požadovanej teoretickej a pedagogickej úrovni a preto jeho menovanie za „docenta“ v odbore 3.3.15 Manažment bude prínosom pre akademickú obec a jeho ďalšie pôsobenie v teoretickej a pedagogickej oblasti na vysokej škole.

**4. NÁVRH UDELIŤ UCHÁDZAČOVI TITUL DOCENT V ODBORE**

 Habilitačná komisia na základe posúdenia predložených dokladov a dokumentov a na základe splnenia všetkých kritérií, vrátane kritérií PU v Prešove, týkajúcich sa vedeckej, pedagogickej a organizátorskej činnosti uchádzača, posudkov oponentov a habilitačnej prednášky konštatuje, že Ing. Daniel Lajčin, PhD. spĺňa všetky podmienky stanovené všeobecne záväznými právnymi predpismi, ako aj vnútornými predpismi Prešovskej univerzity v Prešove na vymenovanie za docenta v odbore 3.3.15 Manažment. Habilitačná komisia odporúča prijať návrh na vymenovanie Ing. Daniela Lajčina, PhD. za docenta v odbore 3.3.15 Manažment.

Odôvodnenie návrhu

 Na základe doterajšej vedeckej a pedagogickej práce uchádzača, ktorá je dokladovaná v prílohách habilitačného konania, s prihliadnutím ku kladnému hodnoteniu habilitačnej práce všetkými oponentmi, k úrovni prezentovanej habilitačnej prednášky, habilitačná komisia odporúča na základe habilitačného konania menovať Ing. Daniel Lajčin, PhD. docentom v odbore 3.3.15 Manažment.

V Prešove, dňa 13. februára 2015

|  |  |  |
| --- | --- | --- |
| **Predseda habilitačnej komisie:** |  | Podpis |
| Dr. h.c. mult.prof. Ing. Jozef Mihok, PhD.  |  | prítomný |
| **Členovia/ky habilitačnej komisie:** |  |  |
| prof. Dr. MA Ing. Július Horváth, PhD. |  | prítomný |
| prof. Ing. Dr. Róbert Štefko, Ph.D.  |  | prítomný |
| **Oponenti:** |  |  |
| Dr. h. c. prof. Ing. Milan Šikula, DrSc.  |  | prítomný |
| prof. Ing. Jiří Kern, CSc. |  | prítomný |
| prof. Ing. Peter Plavčan, CSc. |  | prítomný |